CELEX ID: 32011D0783
Publication Date: 2011-12-01

Document Text:
NÕUKOGU OTSUS 2011/783/ÜVJP,
1. detsember 2011,
millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 29,
võttes arvesse nõukogu 26. juuli 2010. aasta otsust 2010/413/ÜVJP, mis käsitleb Iraani vastu suunatud piiravaid meetmeid, (1) eriti selle artikli 23 lõiget 2,
ning arvestades järgmist:
(1)
Nõukogu võttis 26. juulil 2010 vastu otsuse 2010/413/ÜVJP, mis käsitleb Iraani vastu suunatud piiravaid meetmeid.
(2)
Nõukogu on täies ulatuses läbi vaadanud otsuse 2010/413/ÜVJP II lisas esitatud loendi isikutest ja üksustest, kelle suhtes kohaldatakse kõnealuse otsuse artikli 19 lõike 1 punkti b ja artikli 20 lõike 1 punkti b. Seda tehes võttis nõukogu arvesse asjaomaste isikute esitatud märkusi.
(3)
Nõukogu tegi järelduse, et otsuse 2010/413/ÜVJP II lisas loetletud isikute ja üksuste suhtes tuleks jätkata kõnealuses otsuses sätestatud piiravate erimeetmete kohaldamist.
(4)
Nõukogu leidis ühtlasi, et kandeid teatavate otsuse 2010/413/ÜVJP II lisas loetletud üksuste kohta tuleks muuta.
(5)
Arvestades lisaks jätkuvat muret, mida Euroopa Ülemkogu väljendas 23. oktoobril 2011 Iraani tuuma- ja raketiprogrammide laienemise pärast, tuleks otsuse 2010/413/ÜVJP II lisas esitatud loendisse isikutest ja üksustest, kelle suhtes kohaldatakse piiravaid meetmeid, lisada täiendavad isikud ja üksused.
(6)
Otsuse 2010/413/ÜVJP artikli 19 lõike 1 punktis b ja artikli 20 lõike 1 punktis b osutatud isikute ja üksuste loendit tuleks vastavalt ajakohastada,
ON VASTU VÕTNUD KÄESOLEVA OTSUSE:
Artikkel 1
Otsuse 2010/413/ÜVJP II lisa muudetakse vastavalt käesoleva otsuse lisale.
Artikkel 2
Käesolev otsus jõustub selle vastuvõtmise kuupäeval.
Brüssel, 1. detsember 2011

EuroVoc Classification:
Level 1: 100161
100143
Level 2: 100172
100170
100281
Level 3: 3450
3474
2705
All Concepts: 1501
3454
3483
3870